 Jenesis 49  E mesịa, Jekọb kpọrọ ụmụ ya ndị ikom wee sị: Zukọtanụ ka m gwa unu ihe gaje ime unu ná ngwụsị ụbọchị ndị a.Zukọtanụ gee ntị, unu ụmụ Jekọb, ee, geenụ Izrel nna unu ntị.Ruben, ị bụ ọkpara m, ike m na mmalite ike ịmụ ọmụmụ m, onye kasị nwee ùgwù na onye kasị dị ike.Nihi ịbụ onye na-enweghị nchịkwa dị ka mmiri, akarịla ụmụnne gị, nihi na ị rịgooro nihe ndina nna gị. Noge ahụ, i merụrụ ihe ndina m. Ọ rịgooro na ya!Simiọn na Livaị bụ ụmụnne. Ihe e ji eme ihe ike ka ngwá ọgụ ha ji gbuo ndị mmadụ bụ.Mkpụrụ obi m, abanyela nòtù ha. Obi m, esonyela nọgbakọ ha, nihi na ha ji iwe gbuo ndị ikom, ha sekwara ehi akwara otú o si masị ha.Ka iwe ha bụrụ ihe a bụrụ ọnụ, nihi na ọ jọgburu onwe ya, ka oké iwe ha bụrụkwa ihe a bụrụ ọnụ, nihi na ọ naghị eme ebere. Ka m kesaa ha na Jekọb, ka m meekwa ka ha gbasasịa nIzrel.Ma gị onwe gị, Juda, ụmụnne gị ga-eto gị. Aka gị ga-ejide ndị iro gị nekwo. Ụmụnna gị ga na-adara gị nala.Juda bụ nwa ọdụm. Nwa m, ị ga-esi nanụ oriri bilie. Ọ makpuuru nala, ọ gbatịrị onwe ya dị ka ọdụm, dịkwa ka ọdụm, ònye ga-anwa anwa kpọtee ya?Mkpanaka eze agaghị esi na Juda pụọ, mkpara onye na-achị isi agaghịkwa esi nagbata ụkwụ ya pụọ, ruo mgbe Shaịlo bịara; ọ bụkwa ya ka ndị dị iche iche ga-erubere isi.Ọ ga-eliwe ịnyịnya ibu ya tojuworo etoju nosisi vaịn, liwekwa nwa nne ịnyịnya ibu ya nezi osisi vaịn wee jiri mmanya saa ákwà ya, jirikwa ọbara mkpụrụ vaịn saa uwe mwụda ya.Mmanya mere ka anya ya na-acha ọbara ọbara, mmiri ara ehi mekwara ka ezé ya na-acha ọcha.Zebulọn ga-ebi nụsọ oké osimiri, ọ ga-anọkwa nikpere mmiri nọdụ ụgbọ mmiri; ebe ime ime ya ga-adị nebe gawara Saịdọn.Ịsaka bụ ịnyịnya ibu ọkpụkpụ ya siri ike, nke makpu nagbata akpa abụọ e kokwasịrị ya.Ọ ga-ahụ na ebe izu ike ahụ dị mma nakwa na ala ahụ dị mma; ọ ga-ehulata ubu ya iburu ibu arọ, ọ ga-arụkwa ọrụ a na-amanye ndị ohu ịrụ.Dan ga-ekpe ndị ya ikpe dị ka otu nime ebo Izrel.Ka Dan bụrụ agwọ nọ nakụkụ ụzọ, agwọ nwere mpi nke nọ nakụkụ ụzọ, nke na-ata ịnyịnya arụ nikiri ụkwụ, onye na-agba ya ewee dalaa azụ.Nezie, m ga-echere nzọpụta si naka gị, Jehova.Ma Gad, ìgwè ọ lụọ ọ gbalaga ga-awakpo ya, ma ọ ga-awakpo azụ azụ ha.NAsha ka nri mara abụba ga-esi pụta, ọ ga-ewetakwa nri ụtọ nke onye eze.Naftalaị bụ nne ele dị garagara. Ọ na-ekwu okwu ọma.Alaka nke osisi na-amị mkpụrụ, Josef bụ alaka nke osisi na-amị mkpụrụ nakụkụ isi mmiri, nke alaka ya wasara gafee mgbidi.Ma ndị na-agba ụta nọ na-awakpo ya wee gbaa ya ụta ma na-eburu ya iwe nobi.Ma ụta ya ga-adịgide adịgide, ike aka ya dịkwa nro. Onye Ọzụzụ Atụrụ ahụ, bụ Nkume Izrel, si naka Dike nke Jekọb, nebe ahụ ka o si.O si nebe Chineke nke nna gị nọ, ọ ga-enyekwara gị aka; ya na Onye Pụrụ Ime Ihe Niile nọ, ọ ga-eji ngọzi nke eluigwe, jiri ngọzi nke ogbu mmiri nke dị nokpuru ala, jirikwa ngọzi nke ara na nke akpa nwa, gọzie gị.Ngọzi nke nna gị ga-akarị ngọzi nke ugwu ukwu nke na-adịru mgbe ebighị ebi, karịakwa ihe ịchọ mma nke ugwu nta nke na-adịru mgbe ebighị ebi. Ha ga-adịgide nisi Josef, ọbụna nopu isi onye e si netiti ụmụnne ya kpọpụ iche.Benjamin ga na-adọgbu anụ dị ka anụ ọhịa wolf. Nụtụtụ ka ọ ga-eri anụ o jidere, nanyasị ka ọ ga-eke ihe ọ kwatara akwata.Ndị a niile bụ ebo iri na abụọ nke Izrel, ọ bụkwa ihe a ka nna ha gwara ha mgbe ọ nọ na-agọzi ha. Ọ gọziri onye ọ bụla nime ha dị ka ngọzi ya si dị.E mesịa, o nyere ha iwu wee sị ha: A gaje ili m dị ka e liri ndị m. Lienụ m nebe e liri nna m hà nọgba dị nala Ifrọn onye Het,nọgba dị nala Mak-pila nke dị nihu Mamri nala Ke, bụ ala Ebreham zụrụ Ifrọn onye Het ka ọ bụrụ ebe ọ ga na-eli ozu.Ọ bụ nebe ahụ ka e liri Ebreham na Sera nwunye ya. Ọ bụ nebe ahụ ka e liri Aịzik na Ribeka nwunye ya, ọ bụkwa nebe ahụ ka m liri Lia.Ọ bụ ụmụ Het ka a zụrụ ala ahụ na ọgba dị na ya.Otú a ka Jekọb si nyesịa ụmụ ya ndị ikom iwu. O wee chịkọta ụkwụ ya chịgoro nihe ndina ya wee kubie ume, e wee lie ya dị ka e liri ndị ya. 